Gary Peters

**Gary Charles Peters Sr.** (født 1. desember 1958 i Pontiac i Michigan) er en amerikansk advokat og politiker som har representert Michigan siden 2015. Peters er en demokrat og representerte , som inkluderer den østlige halvdelen av Detroit, Grosse Pointes, Hamtramck, Southfield og Pontiac, i Representantenes hus fra 2013 til 2015. Mellom 2009 og 2013 representerte han .

Før han ble valgt inn i kongressen var Peters i United States Navy Reserve, tilbrakte 22 år som en investeringsrådgiver og jobbet i en kort periode i akademia. Han ble valgt til bystyret i Rochester Hills i 1991 og representerte Michigans 14. senatdistrikt i Michigans senat fra 1995 til 2002. Han var demokratenes nominasjon til Michigans generaladvokat i 2002 hvor han tapte knapt mot republikaneren Mike Cox. Guvernør Jennifer Granholm utpekte ham deretter til kommissær for Michigan Lottery i 2003, en stilling han holdt til 2008 da han ble valgt inn i kongressen.

I 2014 ble Peters valgt til å ta over for demokraten Carl Levin i USAs senat. Han stilte uten motstander i republikanernes primærvalg og slo republikaneren Terri Lynn Land i valget. Han var den eneste demokraten som ikke allerede var sittende som vant et senatorvalg i 2014. Peters vant gjenvalg i 2020 da han slo den republikanske utfordreren John E. James i et tett valg.

Den 28. januar 2021 ble Peter valgt til å lede Democratic Senatorial Campaign Committee etter senator Catherine Cortez Masto. Han ble igjen valgt til samme stilling for valgsyklusen i 2024.

## Tidlig liv og utdannelse
Gary Charles Peters var født 1. desember i Pontiac i Michigan hvor han også vokste opp. Han er sønn av historikeren Madeleine A. (f. Vignier) og statistikeren Herbert Garrett Peters. Moren var en fransk krigsbrud og faren var amerikansk.

Peters ble uteksaminert fra Rochester High School i 1976 og valgte å gå på Alma College hvor han ble uteksaminert *[[magna cum laude]]* i 1980 med en Bachelor of Arts i statsvitenskap. Han tok en Master of Business Administration på University of Detroit i 1984. Peters har også en Juris Doctor og en Master of Arts i statsvitenskap fra Wayne State University og en Master of Arts i filosofi fra Michigan State University. Han fikk også et diplom fra College of Naval Command and Staff, U.S. Naval War College.

## Militærkarriere
Peters ble med i United States Navy Reserve i 1993, 34 år gammel. Han tjente over ti år i enheter i Selfridge Air National Guard Base, inkludert Naval Mobile Construction Battalion 26. I løpet av sin tid i marinen ble Peters utnevnt til Seabee Combat Warfare Specialist og utførte oppgaver som en forsyningsoffiser.

Peters tjeneste inkluderte tid i Persiabukten for å støtte opp under Operation Southern Watch; han var også oversjøs i løpet av perioden med økt militær aktivitet i etterkant av terrorangrepet 11. september. Peters oppnådde graden kapteinløytnant før han sluttat i 2008; noen utmerkelser han ble tildelt inkluderer Navy and Marine Corps Achievement Medal og Military Outstanding Volunteer Service Medal. I 2018 fikk han et diplom fra College of Naval Command and Staff.

## Karriere innen finans og akademia
I 22 år jobbet Peters som en økonomisk rådgiver, som assisterende visepresident i Merrill Lynch fra 1980 til 1989 og deretter som visepresident i Paine Webber.

Fra 2007 til 2008 var Peters tredje Griffin Endowed Chair in American Government på Central Michigan University. I deltidsstillingen var han professor i ett fag i semesteret og stelte i stand ekstra studentaktiviteter inkludert to politikkforum og utformingen av en journal innen politikk for Michigan for en lønn på $65 000 i året. Peters annonserte planer om å stille i kongressvalget to måneder etter han ble ansatt. Noen studenter og ansatte klaget på ansettelsen av Peters da de mente at han ikke kunne holde seg objektiv i klasserommet samtidig som han stilte til valg, og at jobben hans indirekte støttet valgkampen hans økonomisk.

Peters har også vært lærer i finans på Wayne State og forretningsstrategi og finanspolitikk på Oakland University.

Peters var senior policy and financial analyst for Michigan Department of Treasury og tjente på voldgiftspaneler for New York Stock Exchange og Financial Industry Regulatory Authority.

## Michigans senat
Peters satt i byrådet i Rochester Hills fra 1991 til 1993.

Etter et mislykket forsøk i 1990 ble Peters valgt inn i Michigans senat for å representere Oakland County-baserte 14. distrikt i november 1994. Han vant gjenvalg i 1998 og tjente frem til 2002 på grunn av delstatens grenser på to perioder. Peters etterfølger i det 14. distriktet var Gilda Jacobs.

Det 14. distriktet er en av de mest heterogene distriktene representert i delstatssenatet med personer fra omtrent alle de forskjellige etnisitetene og religionene i Michigan. Distriktet ligger sørøst i Oakland County og inkluderer byene Pontiac, Bloomfield Hills, Southfield og Oak Park.

Peters' demokratiske kollegaer valgte ham til å lede partiets caucus. Han var også medlem av Michigan Law Revision Commission og tjente på Michigan Sentencing Commission. Både Michigans Representantenes hus og senatet vedtok et lovforslag sponset av Peters som ulovliggjore boring av nye oljebrønner under De store sjøer utenom i nødssituasjoner. Loven ble vedtatt uten guvernør John Englers underskrift.

Peters var visestyreleder i komiteenere for finans, utdannelse, domstolene og økonomisk utvikling i senatet. Han var også medlem av komiteene for naturressurser og for mental helse og sosiale tjenester.

I hans siste år i delstatssenatet stilte Peters til valg for guvernør og senere for stillingen som generaladvokat. Han tapte generaladvokatsvalget i november 2002 mot republikaneren Mike Cox med rundt 5 200 stemmer, under 0,17 prosentpoeng. Peters valgte å ikke utfordre valgresultatet til tross for at det ble rapportert uregelmessigheter. Etter analyse ble det funnet flere feilsteg, inkludert et område i Dearborn som talte 96 stemmer til Peters da han egentlig hadde 396. Det var det næreste valget i delstaten siden guvernørvalget i 1950.

Michigans guvernør, Jennifer Granholm, utpekte Peters til kommissær for Michigan Lottery den 9. april 2003.

## USAs Representantenes hus
### Valg
#### 2008
Den 7. august 2007 satte Peters en stopper for flere måneder med spekulasjon ved å formelt annonsere at han skulle stille til valg mot republikaneren Joe Knollenberg i 9. distrikt, som inkluderte nesten helle Oakland County. Peters sa opp som kommissær for delstatens lotteri for å bruke all sin energi på valgkampen.

Knollenberg ble sett på som sårbar på grunn av en økende demokratisk trend i det som en gang sett på som et svært konservativt område. Knollenbergs motstandere i 2002 og 2004 hadde hatt klart lavere uttelling enn det som kunne forventes i distriktet, men i 2006 hadde han nesten tapt mot Nancy Skinner, en tidligere radiovert som hadde brukt nesten ingen penger, i det som var republikanernes knappeste seier i distriktet på nesten et halvt århundre. Dette førte til at Democratic Congressional Campaign Committee siktet seg inn på Knollenberg.

I valget for delstatens generaladvokat hadde Peters fått like mange eller flere stemmer enn demokratenes base i 72 % av områdene i det 9. distriktt. Da han stilte til valg for delstatssenatet i 1998 hadde han fått like mange eller flere stemmer enn demokratenes base i 99 % av områdene.

Den 4. november vant Peters valget med en fordel på 33 524 stemmer med 52 % av stemmene mot Knollenbergs 43 %. Barack Obama vant Oakland County med 15 poeng; omtrent to tredjedeler av Oakland County lå i det 9. distriktet. Peters var den fjerde personen og første demokraten til å representere distriktet siden det ble opprettet i 1933.

#### 2010
I november 2010 slo Peters republikaneren Andrew "Rocky" Raczkowski, libertarianeren Adam Goodman, de partiløse Bob Gray og Matthew Kuofie og den grønne Douglas Campbell.

#### 2012
På grunn av nedgangen i delstatens befolkningstall mistet Michigan ett av setene i Representantenes hus. Dette resulterte i en omorganisering av distriktene og størsteparten av Peters' 9. distrikt, inkludert huset hans i Bloomfield Hills, ble slått sammen med det 12. kongressdistriktet, da representert av demokraten Sander Levin. Det nye distriktet beholdt Peters' distriktnummer (9), men geografisk var det mer likt Levins distrikt.

I september 2011 valgte Peters å stille i det nye 14. distriktet. Distriktet hadde tidligere vært det 13. distriktet og represntert av demokraten Hansen Clarke. Det nye distriktet er basert i Detroit, men består også av en stor del av Peters' gamle distrikt i delstatssenatet og deler av hans gamle kongressdistrikt. På grunn av nedgangen i Detroits' befolkning var det ikke lenger mulig å begrense distriktet til kun Wayne County.

I demokratenes primærvalg i august 2012 slo Peters Clarke, som hadde valgt å følge størsteparten av velgerne sine til det 14. distriktet til tross for at hjemmet hans var i det nye 13. distriktet, og borgermesteren i Southfield Brenda Lawrence. Det 14. distriktet lente demokratisk og hadde 58 % fargede velgere, og Peters var klar favoritt i november. Som forventet slo han republikaneren John Hauler i valget med 82 % av stemmene. Han var den første hvite kongressrepresentanten til å representere store deler av Detroit siden 1993.

#### Mandatsperiode
Peters ble tatt i ed i januar 2009. I løpet av sin tid som kongressrepresentant stemte han for the Recovery Act, også kjent som stimuluspakken, the Patient Protection and Affordable Care Act, the American Clean Energy and Security Act, som ikke ble vedtatt i kongressen, the Paycheck Fairness Act, som heller ikke ble vedtatt, the Lilly Ledbetter Fair Pay Act, og the DREAM Act som gav betinget permanent opphav for enkelte innvandere.

Peters jobbet med Obama-administrasjonen for å muliggjøre tilgivelse av Chryslers gjeld. Lederen av House Financial Services Committee Barney Frank sa at Peters var den «single most effective person» i kampen mot krefter som ville la Detroit gå konkurs. I kongressen var Peters mot en plan som skulle tilby krisehjelp med midler som skulle komt fra låneprogrammet Advanced Technology Vehicles Manufacturing (ATVM).

I juli 2010 skrev *[[Michigan Messenger]]* at Peters «criticizing the leadership of his own party. Peters and three other Democratic legislators&nbps;... this week formed the Spending Cuts and Deficit Reduction Working Group and proposed a series of bills to cut spending. Peters's bill makes cuts in the federal energy budget.» «We have been growing increasingly frustrated with the lack of action and talking about specifics and putting those on the table,» sa Peters. «We've been frustrated with both Democratic leadership and Republicans.»

Peters allierte seg med Occupy Wall Street-bevegelsen og var tilstede under demonstrasjoner i Detroit den 6. november 2011. I et intervju med reportere sa han: «It's speculation on Wall Street that we're still paying the price for here, particularly in Detroit that almost brought the auto industry to a collapse because of what we saw on Wall Street. So we put in restrictions, or put in regulations necessary to reign that in, and right now in Washington I'm facing a Republican majority that wants to undo that.»

I 2011 var Peters en av 118 demokrater i huset som signerte et brev til president hvor de oppfordret ham til å støtte FNs befolkningsfond (UNFPA) som arbeidet med befolknings- og utviklingsspørsmål (inkludert prevensjon) for kvinner, barn og familier i over 150 land.

I 2014 kritiserte Peters en lov i Michigan som hindret forsikringsselskaper i å dekke abort som standard i helseforsikringer.

Peters ble utnevnt til senior whip for demokratenes caucus i 2013.

## USAs senat
### Valg
#### 2014

I 2014 stilte Peters i senatorvalget for setet som skulle stå tomt etter Carl Levin. Peters fikk støtte fra Levin og senator Debbie Stabenow, og at han registrerte seg i valget førte til at flere mulige demokratiske utfordrere trakk seg.

Peters største uavhengige støttespiller var Senate Majority PAC, som brukte nesten $3,2 millioner i reklamekampanjer som angrep Peters' motstander i valget. I juli 2014 støttet senator Elizabeth Warren Peters under et valgkampsarrangement for å samle inn penger.

Selv om valgkampen ble sett på som kompetitiv tidlig førte flere feilsteg fra den republikaneren Terri Lynn Land, kombinert med hennes motvilje til å vise seg offentlig til at Peters fikk et stort forsprang; i spørreundersøkelser mot slutten av valgkampen holdt han alltid ledelsen.

#### 2020

Peters møtte republikaneren John E. James i valget november 2020. James hadde tidligere stilt i senatorvalg i 2018 mot senator Debbie Stabenow. Under en måned før valget ble han den første sittende senatoren til å avsløre at familien hadde gjennomgått abort. Peters vant gjenvalg, men med mindre margin (1,7 %) enn forventet.

#### Mandatsperiode
Peters deltok i godkjennelsen av valgmannsstemmene den 6. januar 2021 da Trump-supportere stormet kongressen. Sammen med andre senatorer og ansatte ble Peters evakuert fra senatkammeret da opprørerne kom seg inn i kongressen. Han var bortgjemt i et sikkert område og tvitre underveis at angrepet var «dangerous, unacceptable and an attack on our democracyand must stop.» Peters skyldte på Trump og beskrev ham som «a clear and present danger» og oppfordret til at han umiddelbart ble fjernet fra makten gjennom det 25. grunnlovstillegget eller riksrett. Peters ba også om en etterforskning av hvorfor sikkerhet og intelligensetatene feilet, som resulterte i at opprørerne kom seg inn i kongressen og at en politibetjent ble drept. Som leder av Senate Homeland Security and Governmental Affairs Committee ledet han også etterforskningen.

## Politiske posisjoner
I The Lugar Center og McCourt School of Public Policys Bipartisan Index ble Peters rangert som den 17. mest bipartisane i senatet (4. blant demokrater) i den 115. amerikanske kongressen. American Conservative Union gav ham en rating på 7 % i 2020. I mars 2021 rangerte Center for Effective Lawmaking Peters som den mest effektive senatoren i den 116. kongressen (2019–2020), til tross for at han var fra partiet som var i en minoritet.

### Abort og kvinnerettigheter
Peters støtter abortrettigheter. Mot slutten av 1980-tallet opplevde hans første kone komplikasjoner i fjerde måned av graviditeten. Deres lokale sykehus utførte ikke abort, men de klarte å få utført aborten på et annet sykehus tildels fordi de kjente sjefen på det sykehuset. Han støttet the Paycheck Fairness Act og i 2015 stemte han for the Violence Against Women Act.

### Utenrikspolitikk
#### Israel
I mars 2017 var Peters en cosponsor for the Israel Anti-Boycott Act (S. 720), som gjorde oppfordring eller deltakelse i boikotter mot Israel og israelske bosetninger i de okkuperte palestinske områdene til en føderal forbrytelse dersom det var en protest mot Israels regjering.

#### Kina
Som et svar på at Kina forsøkte å kjøpe opp teknologiselskaper i USA var Peters i november 2017 en av ni senatorer som cosponset et lovforslag som ville utvidet den føderale regjeringens mulighet til å hindre forsøk av utenlandske aktører på å kjøpe opp amerikanske bedrifter ved å styrke Committee on Foreign Investment in the United States (CFIUS). CFIUS ville blitt utvidet til å muliggjøre undersøkelser samt muligheten til å avslå mindre investeringer og la til ekstra faktorer med tanke på nasjonal sikkerhet, inkludert hvorvidt amerikaneres personlige informasjon ville bli tilgjengelig for andre parter gjennom handelen eller hvorvidt avtalen ville muliggjøre bedrageri.

### Våpenpolitikk
Peters er selv en våpeneier. I 2010 fikk han en rating på D av National Rifle Association; innen 2020 hadde den falt til en F.

I etterkant av masseskytingen i en nattklubb i Orlando deltok Peters i Chris Murphys filibuster om våpenkontroll.

I januar 2019 var Peters en av 40 senatorer som deltok i å introdusere the Background Check Expansion Act, et lovforslag som ville krevd bakgrunnssjekker for salg eller overføring av alle skytevåpen. Unntak i kravet inkluderte våpen som ble overført mellom medlemmer av politiet, utlåning av våpen for jakt eller idrettsarrangementer, gaver til nærmeste familie, overføring som del av arv eller å gi en til noen for midlertidig eller umiddelbart selvforsvar.

### Helsevesen
Under valgkampen i 2020 støttet Peters Affordable Care Act (ACA eller Obamacare).

### Innvandring
Den 4. februar 2021 stemte Peters mot å gi økonomisk pandemistøtte til papirløse.

## Privatliv
Peters er gift med Colleen Ochoa fra Waterford Township i Michigan; de har tre barn. De bor i Bloomfield Township i Michigan.

På slutten av 2014 skal Peters ha hatt en formue på mellom $1,7 og $6,3 millioner. I 2014 var Peters' formue den 37. største i senatet.

I 2019 fikk Peters en Distinguished Eagle Scout Award. Peters er et medlem av Sons of the American Revolution. Forfaren William Garrett var et medlem av Virginia Militia under den amerikanske revolusjon sammen med general Washington i Valley Forge i vinteren 1777–1778.

Peters er en motorsykkelentusiast og har som tradisjon å kjøre en årlig tur på motorsykkel rundt i Michigan.

## Valgresultater

## Referanser


## Eksterne lenker
* 
*U.S. Senator Gary Peters
*Gary Peters for U.S. Senate

|-

|-

|-

|-

|-